শনিবাৰে কামৰূপ মহানগৰ মুখ্য ন্যায়িক দণ্ডাধীশৰ আদলতৰ সন্মুখত প্ৰাক্তন মন্ত্ৰী ৰকিবুল হুছেইনৰ একাংশ সমৰ্থকে উদ্ভণ্ডালি চলায়। ৰকিবুলৰ সমৰ্থক কেইজনে আদলতৰ পৰা ওলাই অহা অৱস্থাত অনিল ৰাজাৰ গালৈ চিয়াহী নিক্ষেপ কৰে। তেওঁলোকে লগতে আদালতৰ সন্মুখতেই "অনিল ৰাজা মুৰ্দাবাদ", অনিল ৰাজা ৪২০" আদি শ্ল'গান দিয়ে।
উল্লেখ্য যে, প্ৰাক্তন মন্ত্ৰী ৰকিবুল হুছেইনৰ বিৰুদ্ধে অনিল ৰাজাই আয়ৰ বিপৰীতে সামঞ্জস্যহীন সম্পত্তিৰ অভিযোগ অনাৰ পাছত ৰাজাৰ বিৰুদ্ধে হুছেইনে আদালতত মানহানি গোচৰ তৰিছিল ৰকিবুল হুছেইনে।
এই গোচৰ অনুসৰি অনিল ৰাজা আৰু ৰকিবুল হুছেইন দুয়োগৰাকীয়ে আজি আদালতত হাজিৰ হয়।
ইপিনে, আদালতৰ পৰা পুনৰ কিছুদিনৰ সময় বিচাৰে অনিল ৰাজাই। ৰাজাৰ আবেদনৰ ভিত্তিত আদালতে পুনৰ ১ অক্টোবৰলৈ তেওঁক সময় দিয়ে।
ইপিনে, হুছেইনক ভিজিলেন্সে মতা বুলি প্ৰকাশিত বাতৰি তেওঁ অস্বীকাৰ কৰে। "মোক ভিজিলেন্সে মাতিছে মই যোৱা নাই মই সময় বিচাৰিছো, বুলি এখন পেপাৰ আৰু এটা টিভি চেনেলে দিছে কিন্তু মোক যেতিয়াই ভিজিলেন্সে মাতিব মই যাম। মোক ভিজিলেন্সে মাতা বুলি ভুল বাখ্যা কৰিছে। ভিজিলেন্সৰ কথাবোৰ অনিল ৰাজাই কেনেকৈ গম পায়," ৰকিবুল হুছেইনে কয়।
তেওঁ লগতে কয় যে এজন আৰ টি আই কৰ্মীয়ে তেওঁৰ বিৰুদ্ধে ব্লেকমেইলিঙত নামিছে। জেইল খোৱা মানুহৰ চিঠিৰ ভিত্তিত তেওঁৰ বিৰুদ্ধে তদন্ত চলাই থকা হৈছে বুলি ৰকিবুল হুছেইনে মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
